钦定古今图书集成/明伦汇编/官常典/第355卷 > 王涣
## 钦定古今图书集成/明伦汇编/官常典/第355卷 > 王涣

按《明外史叶钏传》：“王涣字时霖，象山人，弘治九年进
士。由长乐知县征授御史。正德元年六月上言：陛下
临御未逾年，而灾异纷然，南京雷击禁墙，凤阳水渰
民舍，京师星陨天鸣。陛下忽不加省，方与宦竖谷大
用、刘瑾辈嬉游无厌，臣愚不知其可。”乃条上《应天要
道》五事，语复多斥宦官。明年出视山海诸关，以病谢，
事，未行。盗发其部内，都御史刘宇承瑾指，劾涣失报。
逮下诏狱杖之，斥为民。瑾败，忤瑾者咸起官大用，独
涣复官，致仕。